Ståle Kyllingstad (1960)

Ståle Kyllingstad (født 29. juli 1960 i Klepp) er en norsk gründer og investor. Han er konsernsjef i IKM Gruppen, som holder til på Sola ved Stavanger og som leverer utstyr og tjenester til oljenæringen. IKM-konsernet hadde i 2016 ca. 2900 ansatte i 13 land.Dine Penger Nr. 7/2016 – Karriere Ståle Kyllingstad. Slik ble han rik, hentet 19. juni 2016   

Kyllingstad er bosatt i Klepp, hvor han vokste opp på en bondegård. Han er utdannet petroleumsingeniør. Han er gift og har tre barn. 

Den 30. oktober 2006 vant Kyllingstad «Ernst & Young Entrepreneur Of The Year 2006» i Region Sørvest.Stavanger Aftenblad – Entreprenørpris til Ståle Kyllingstad, hentet 30. oktober 2008 Han gikk dermed videre til landsfinalen samme år, hvor han vant den nasjonale «Ernst & Young Entrepreneur Of The Year 2006» og prisen for «Beste vekstskaper i handel».NA24.no – Kåret årets gründer, hentet 30. oktober 2008

Under Acta-krisen gikk Kyllingstad den 18. juni 2008, sammen med de tre andre lokale investorene Tore Lie, Arvid Høiland og Roar Høiland (de to sistnevnte er far og sønn), inn med 70 millioner kroner for å redde Fred Anton Ingebrigtsen fra konkurs.Dagens Næringsliv – dn.no: Lokale rikinger bladde opp, hentet 30. oktober 2008

 Referanser 

Kategori:Personer fra Klepp kommune
Kategori:Norske konsernsjefer
Kategori:Norske gründere
Kategori:Norske petroleumsingeniører
Kategori:Ernst & Young Entrepreneur Of The Year Norway
Kategori:Fødsler i 1960